Burjassot marxarà i correrà el diumenge 27 de novembre, contra la violència de gènere
2025-07-24

Els carrers de Burjassot tornaran a ser testimonis de la lluita contra la violència de gènere del municipi. Diumenge que ve 27 de novembre, a partir de les 11.00 hores, la ciutadania de Burjassot eixirà al carrer per a dir NO a la violència de gènere en la XII Volta a Peu contra aquesta mena de violència organitzada per l’Ajuntament de la localitat, des de l’àrea d’Igualtat i Feminisme, dirigida per l’alcalde de Burjassot, Rafa García.

Les inscripcions per a poder participar en aquesta activitat, emmarcada dins de les accions commemoratives del Dia Internacional de l’eliminació de la violència contra les dones, que se celebra el 25 de novembre, podran realitzar-se a partir del 7 de novembre a les 9.00 hores i fins al dia 24 de novembre a les 23.59 hores en la web municipal. Les inscripcions són gratuïtes i es podran realitzar fins a arribar als 1.000 participants.

Tant els dorsals com els obsequis commemoratius es facilitaran a tots els participants el mateix dia de la prova en la plaça de l’Ajuntament on es donarà el tret d’eixida de la Volta a Peu per a començar el recorregut de 4 km pels carrers de Burjassot per les quals es podrà córrer, caminar o marxar, l’important serà participar i mostrar el suport a totes les accions que es desenvolupen per a erradicar aquest tipus de violència.

En aquesta edició es comptarà també amb la col·laboració de Raizes Batucada, encarregada de posar la nota musical a aquest matí reivindicatiu i, alhora, festiva i de reunió per a tot Burjassot.